Eirik Eikrann

Eirik Finn Eikrann (født 29. mars 1899 i Oslo, død 4. august 1977) var en norsk arkitekt.

En periode i 1920-årene var Eikrann medarbeider hos Sverre Pedersen, som vant reguleringskonkurransen for Blindern.Om utstillingen Oslo for våre føter i Uniforum.no. Før krigen var han blant Tønsbergs toneangivende arkitekter og deltok i utviklingen av Slottsfjellsmuseet i 1930-årene.Se f.eks. Halvorsen, Elin: Etableringen av Vestfold Fylkesmuseum – Museumshistorie fra 1890-årene og fram til det første spadestikket i 1939,  masteroppgave i historie ved UiO, høsten 2011. Se også Eikranns utfall  i forbindelse med debatten om Slottsfjellet skole. I denne perioden tegnet Eikrann den særpregede Husøy kirke utenfor Tønsberg (innviet 1933). Kirken er forblendet med lokal, rød syenitt og er i det ytre påvirket av norske middelaldersteinkirker, mens den innvendig er preget av en funksjonalistisk påvirket klassisisme.

Eikrann var opptatt av husflidstradisjoner og ble sekretær i Landsråd for husflid, husindustri og småindustrisaker (opprettet 1934). Fra 1937 var han inspektør i samme råd.Gjenreisingsarkitektmatrikkelen på Gjenreisingsbyer.no. Se også Historien 1910 - 2000 hos Norges Husflidslag. Han redigerte en utgave av Eilert Sundts verk Husfliden i Norge som ble utgitt i 1945.Tilgjengelig elektronisk på Bokhylla.no.

Fra 1940 arbeidet Eikrann som lærer i frihåndstegning ved Statens håndverks- og kunstindustriskole.Årsmeldinger for Statens håndverks- og kunstindustriskole for 1939–40, Årsmelding 1940–41, 1941–42 og 1943–44. Under krigen var Eikrann heimeyrkesjef, og etter at heimeyrkediplomet ble innstiftet i 1942, var han året etter med og delte det ut til blant andre Anders Sandvig.Nyhetsoversikt fra Skandinavia fra Regjeringens Informasjonskontor, 13. desember 1943. Eikrann virket en periode som gjenreisningsarkitekt, men ble i 1946 ekskludert fra Norske arkitekters landsforbund på grunn av medlemskap i Nasjonal Samling under krigen.Vestfold Arbeiderblad (1930-1962), lørdag 26. mai 1945 Han utarbeidet en reguleringsplan for kvartalet mellom Sannergata, Thv. Meyers gate, Beyerbrua og Akerselva i Oslo i 1955–1959.Gjenreisingsarkitektmatrikkelen, loc. cit.

Nasjonalmuseet sitter på Eikranns privatarkiv, som omfatter en rekke prosjekttegninger.Nasjonalmuseets årsmelding 2006

 Referanser 

Kategori:Fødsler i 1899
Kategori:Dødsfall i 1877

Kategori:Personer fra Oslo
Kategori:Norske arkitekter
Kategori:Nordmenn fra andre verdenskrig
Kategori:Medlemmer av Nasjonal Samling